CELEX: 52018PC0679
Language: et
Date: 2018-10-08
Title: Ettepanek: NÕUKOGU MÄÄRUS kalapüügivõimaluste jaotamise kohta Euroopa Liidu ja Maroko Kuningriigi vahelise säästva kalapüügi partnerluslepingu ja selle rakendamise protokolli alusel

EUROOPA KOMISJON
            Brüssel,8.10.2018
            COM(2018) 679 final
            2018/0350(NLE)
            Ettepanek:
            NÕUKOGU MÄÄRUS
            kalapüügivõimaluste jaotamise kohta Euroopa Liidu ja Maroko Kuningriigi vahelise säästva kalapüügi partnerluslepingu ja selle rakendamise protokolli alusel
            
               
         
         
            
               SELETUSKIRI
            
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               Euroopa Ühenduse ja Maroko Kuningriigi vaheline kalandusalane partnerlusleping jõustus 28. veebruaril 2007
                  1
               . Kõnealuse lepingu viimane, 15. juulil 2014 jõustunud protokoll
                  2
                kaotas kehtivuse 14. juulil 2018. Üldiselt jääb praegune partnerlusleping liidu ja Maroko selliste suhete raamesse, mis tulenevad Euroopa–Vahemere piirkonna assotsiatsioonilepingust, millega loodi 26. veebruaril 1996 assotsiatsioon ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel
                  3
                ning mis jõustus 2000. aastal. Lepingu eesmärk on tagada kalavarude õige majandamine ning nende kestlikkus ökoloogilisest, majanduslikust ja sotsiaalsest seisukohast vaadatuna.
            
            
               Vastavalt nõukogu poolt vastu võetud asjakohastele läbirääkimisjuhistele
                  4
                pidas Euroopa Komisjon Maroko valitsusega läbirääkimisi, et muuta Euroopa ühenduste ja Maroko Kuningriigi vahelist kalandusalast partnerluslepingut ning leppida kokku lepingu rakendamise uues protokollis. 
            
            
               Läbirääkimistel ja nende tulemusel koostatud tekstides võeti täielikult arvesse Euroopa Liidu Kohtu 27. veebruari 2018. aasta otsust juhtumis C-266/16,
                  5
                milles kohus leiab, et kalanduslepingut ja selle protokolli ei kohaldata Lääne-Sahara territooriumi ümbruse vete puhul. Võttes arvesse Euroopa Kohtu otsuse järeldusi ning kooskõlas mõlema lepinguosalise soovidega, otsustati läbirääkimistel siiski liita kõnealune territoorium ja selle ümbruse veed mitmel põhjusel partnerluslepingusse. Esiteks on majanduslikust vaatepunktist oluline, et ELi laevastiku püügitegevus, sealhulgas kõnealustes vetes, toimub õiguslikult turvalises raamistikus, mille geograafiline ulatus on selgelt määratletud. Samuti on ette nähtud, et lepingust tulenev majanduslik ja sotsiaalne mõju toob kõnealusele territooriumile ja selle elanikkonnale kasu, eelkõige toimub seal ELi laevastiku püütud saagi lossimine, võetakse tööle meremehi, tehakse sektorit toetavaid investeeringuid ja võetakse muid meetmeid, mida võimaldab kalanduslepingu protokolliga ette nähtud rahaline toetus. Lisaks tuleb märkida, et Maroko Kuningriik, kes seda territooriumi haldab (vähemalt suuremat osa sellest), on ainus isik, kellega sellist lepingut on võimalik sõlmida, arvestades et ükski muu isik ei suuda tagada nende ressursside säästvat kasutamist ega Lääne-Sahara territooriumi ja selle elanike kasu huvides ette nähtud valdkondliku toetuse haldamist ja järelevalvet.
            
            
               Lisaks on uue lepingu ja protokolli ettepanek täielikus kooskõlas rahvusvahelise õiguse ja liidu õigusega. Liit on järjepidevalt kinnitanud oma soovi leida lahendus erimeelsusele Lääne-Sahara küsimuses ning toetab ÜRO peasekretäri ja tema isikliku saadiku püüdlusi aidata leida lepinguosalistel olukorrale lahendus, mis on poliitiliselt õiglane, püsiv ja vastastikku vastuvõetav. Sellega seoses tuletatakse käesoleva ettepaneku juurde kuuluvas kirjavahetuses meelde liidu seisukohta Lääne-Sahara kohta.  
            
            
               Tekstid, mille suhtes jõudsid läbirääkijad pärast mitut läbirääkimisvooru kokkuleppele, hõlmavad Euroopa Liidu ja Maroko Kuningriigi vahelist säästva kalapüügi partnerluslepingut ennast („kalandusleping“), millega asendatakse 2007. aasta leping, lepingu rakendamise uut protokolli, lisa ja liiteid ning kirjavahetust. Need tekstid parafeeriti 24. juulil 2018. 
            
            
               Protokoll kehtib neli aastat alates selle kohaldamise kuupäevast, mis on kindlaks määratud protokolli artiklis 16. Uue kalanduslepinguga tühistatakse Euroopa Ühenduse ja Maroko Kuningriigi vaheline kalandusalane partnerlusleping, mis jõustus 28. veebruaril 2007. Lepinguga nähakse ette võimalus kohaldada seda ajutiselt enne selle sõlmimist; samas ei peeta vajalikuks teha ettepanekut selle ajutise kohaldamiseks. Uue lepingu eesmärk on kajastada 2009. aasta reformi põhimõtteid, milleks on: kalavarude hea majandamine ja jätkusuutlikkus, inimõiguste austamine, läbipaistvus ja mittediskrimineerimine. Lepingu muutmine on vajalik ka selleks, et olla vastavuses Euroopa Kohtu 27. veebruari 2018. aasta otsusega ja luua õiguslik alus lepingu kohaldamiseks Lääne-Sahara territooriumi ümbruse vete puhul. 
            
            
               Kooskõlas läbirääkimissuunistega tagatakse lepinguga, et lepingu kohaselt makstava rahalise toetuse (st nii rahaline toetus juurdepääsu eest, valdkondlik toetus kui ka laevaomanike makstavad tasud) kasutamisest tulenev ja püügitegevuse proportsionaalsusest lähtuv sotsiaalmajanduslik kasu jaotatakse geograafiliselt õiglaselt. Kõnealune tagamine toimub eelkõige rahaliste vahendite eraldamise ja nende kasutamise järelevalve kaudu, mida teostab lepinguga asutatud ühiskomitee, kus mõlemad lepinguosalised on esindatud. Lisaks on olemas sätted, mille kohaselt peab Maroko andma korrapäraselt aru käesoleva lepingu raames võetud meetmetest.
            
            
               
                  Ettepanekuga on kaasas komisjoni talituste töödokument pealkirjaga „Aruanne, milles hinnatakse kasu, mida Euroopa Liidu ja Maroko Kuningriigi vaheline säästva kalapüügi partnerlusleping ja selle rakendamise protokoll toovad Lääne-Sahara elanikele, ning mis hõlmab konsultatsioone kohaliku elanikkonnaga“. See aruanne sisaldab hinnangut, kuidas leping ja selle rakendamise protokoll võivad mõjutada säästvat arengut, eelkõige peetakse silmas mõju asjaomasele elanikkonnale ja asjaomaste piirkondade loodusvarade kasutamisele, samuti sisaldab aruanne kokkuvõtet elanikkonnaga peetud konsultatsioonidest, mis toimusid vastavalt läbirääkimisjuhistele, mille kohaselt mängis kalanduslepingu uuendamise protsessis olulist osa kohalike elanike ühendus. Protokolliga on ette nähtud kalapüügivõimalused 128-le laevale kuue püügikategooria puhul:
               
               
                  –
                        kaks väikesemahulise püügi kategooriat põhjaosas: pelaagiline noodapüük (1. püügikategooria, 22 laeva) ja põhjaõngejadapüük (2. püügikategooria, 35 laeva) 
               
               
                  –
                        väikesemahuline püük lõunaosas ridva ja õngenööriga (3. püügikategooria, 10 laeva)
               
               
                  –
                        põhjapüük põhjatraaliga ja põhjaõngejadaga (4. püügikategooria, 16 laeva)
               
               
                  –
                        väikesemahuline tuunipüük ridvaga (5. püügikategooria, 27 laeva)
               
               
                  –
                        tööstuslik pelaagiline püük pelaagilise või poolpelaagilise traali ja seinnoodaga (6. püügikategooria, 18 laeva) Kõnealuse püügikategooria puhul on liidu laevade lubatud püük teataval ajal, mis oleneb protokolli kohaldamisaastast, piiratud. 
               
            
            
               Kõnealused kalapüügivõimalused tuleb liikmesriikide vahel ära jaotada.
            
            
         
         
            
               . •Kooskõla poliitikavaldkonnas praegu kehtivate õigusnormidega
            
            
               
                  Kalanduslepingu ja selle uue protokolli peamine eesmärk on kehtestada partnerluse alusel toimiv säästev kalapüük ja pakkuda liidu laevadele kalapüügivõimalusi kalanduslepinguga kindlaks määratud püügipiirkonnas. Pakutavate kalapüügivõimaluste puhul on lähtutud parimatest saadaolevatest teaduslikest nõuannetest ja pika rändega liikide püügi puhul on järgitud Rahvusvahelise Atlandi Tuunikala Kaitse Komisjoni (ICCAT) soovitusi. Uue protokolli puhul on arvesse võetud eelmise protokolli (2014–2018) hindamise tulemusi ning uue protokolli sõlmimist käsitlevat ettevaatavat hinnangut. Mõlema hinnangu koostajaks olid väliseksperdid. Lisaks võimaldab protokoll Euroopa Liidul ja Maroko Kuningriigil tugevdada oma partnerlust, et edendada kalavarude vastutustundlikku kasutamist püügipiirkonnas ning toetada Maroko Kuningriigi jõupingutusi sinise majanduse arendamisel. Need elemendid on kooskõlas ühise kalanduspoliitika eesmärkide ja kohustustega
                     6
                  . 
               
            
            
               •Kooskõla liidu muude tegevuspõhimõtetega
            
            
               
                  Läbirääkimised kalanduslepingu üle kuuluvad liidu välistegevuse alla ning nende puhul arvestatakse eelkõige liidu eesmärke austada demokraatlikke põhimõtteid ja inimõigusi. Läbirääkimised on kooskõlas liidu seisukohaga toetada ÜRO peasekretäri ja tema isikliku saadiku püüdlusi aidata lepinguosalistel leida olukorrale lahendus, mis on poliitiliselt õiglane, püsiv ja vastastikku vastuvõetav ning millega antakse Lääne-Sahara rahvastele enesemääramisõigus vastavalt korrale, mis on kooskõlas Ühinenud Rahvaste Organisatsiooni põhikirja põhimõtetega, mis on sätestatud ÜRO Julgeolekunõukogu resolutsioonides 2152 (2014), 2218 (2015), 2385 (2016), 2351 (2017) ja 2414 (2018). Kalanduslepingu sõlmimine ei mõjuta poliitilist protsessi Lääne-Sahara lõpliku staatuse üle.
               
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
            
               
                  Valitud õiguslik alus on Euroopa Liidu toimimise leping, mille artikli 43 lõikes 3 on sätestatud, et nõukogu kiidab kalapüügivõimaluste jaotamise heaks komisjoni ettepaneku alusel. 
               
            
            
               •Subsidiaarsus (ainupädevusse mittekuuluva valdkonna puhul)
            
            
               
                  Tegevusvaldkond on ainupädevusse kuuluv. 
               
            
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
            
               •Praegu kehtivate õigusaktide järelhindamine või toimivuse kontroll
            
            
               
                  Komisjon teostas 2017. aastal Euroopa ühenduste ja Maroko Kuningriigi vahelise kalandusalase partnerluslepingu protokolli (2014–2018) järelhindamise ja protokolli võimaliku uuendamise eelhindamise. Hindamise järeldused on esitatud töödokumendis
                     7
                  .
               
               
                  Hindamise tulemusena jõuti järeldusele, et liidu kalapüügisektor on väga huvitatud püügitegevusest protokolliga hõlmatud püügipiirkonnas ning protokolli uuendamine aitaks tugevdada kalapüügi kontrolli ja järelevalvet ning tõhustaks selle piirkonna kalavarude majandamist.
               
            
            
               •Konsulteerimine sidusrühmadega
            
            
               
                  Hindamise raames konsulteeriti liikmesriikide, tööstusharu esindajate ja rahvusvaheliste kodanikuühiskonna organisatsioonidega ning Maroko Kuningriigi kalandussektori haldusasutuste ja kodanikuühiskonnaga. Konsultatsioonid toimusid ka kaugpüügi nõuandekomisjoni raames, samuti korraldasid komisjon ja Euroopa välisteenistus (EEAS) konsultatsioone Lääne-Sahara elanikega, tagamaks, et viimased saaksid väljendada oma arvamust partnerluse laiendamine üle Lääne-Sahara territooriumi ümbruse vetesse ja et nad saaksid kalanduslepingust tulenevat ja püügitegevuse proportsionaalsusest lähtuvat sotsiaalmajanduslikku kasu. Kõnealuste alade elanikele tuleneva kasu hindamise ja elanikega toimunud konsultatsioonide aruanne on lisatud käesolevale ettepanekule komisjoni talituste töödokumendis. Aruandest selgub, et kalanduslepingu sotsiaalmajanduslikud tagajärjed peaksid olema üldiselt asjaomasele elanikkonnale soodsad ja et nende mõju loodusvarade säästvale arengule on positiivne. Ka konsultatsioonidel osalenud sotsiaalmajanduslikud ja poliitilised osalejad pooldasid selgelt kalanduslepingu sõlmimist, isegi kui Front Polisario ja teised osalejad keeldusid põhimõtteliselt konsultatsiooniprotsessis osalemast. Seega võib järeldada, et komisjon koostöös Euroopa välisteenistusega on võtnud praeguses olukorras kõik mõistlikud ja võimalikud meetmed, et sobival viisil asjaomast elanikkonda kaasata.
               
            
            
               •Eksperdiarvamuste kogumine ja kasutamine
            
            
               
                  Ühise kalanduspoliitika määruse artikli 31 lõike 10 kohaselt kutsus komisjon eel- ja järelhindamist tegema sõltumatu konsultandi. 
               
            
            
               4.MÕJU EELARVELE
            
            
               
                  Määruse eelnõu ei mõjuta liidu eelarvet.
               
            
            
               5.MUU TEAVE
            
         
         
            
               •Rakenduskavad ning järelevalve, hindamise ja aruandluse kord
            
            
               
                  Käesolev menetlus on algatatud paralleelselt menetlustega, mis on seotud nõukogu otsusega Euroopa Liidu ja Maroko Kuningriigi vahelise säästva kalapüügi partnerluslepingu liidu nimel allkirjastamise kohta, samuti nõukogu otsusega lepingu sõlmimise kohta. Käesolevat määrust tuleb hakata kohaldama niipea, kui lepingukohane kalandustegevus osutub võimalikuks, st lepingu rakendamise protokolli kohaldamise kuupäeval. 
               
            
            
               2018/0350 (NLE)
            
            
               Ettepanek:
            
            
               NÕUKOGU MÄÄRUS
            
            
               kalapüügivõimaluste jaotamise kohta Euroopa Liidu ja Maroko Kuningriigi vahelise säästva kalapüügi partnerluslepingu ja selle rakendamise protokolli alusel
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artikli 43 lõiget 3,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Komisjon on pidanud liidu nimel läbirääkimisi uue Euroopa Liidu ja Maroko Kuningriigi vahelise säästva kalapüügi partnerluslepingu (edaspidi „kalandusleping“), samuti kalanduslepingu rakendamise uue protokolli ja lepingu juurde kuuluva kirjavahetuse üle.
            
            
               (2)Vastavalt nõukogu otsusele (EL) 2018/xxx
                  8
                allkirjastati uus kalandusleping, mis hõlmab selle rakendamise uut protokolli ja kalanduslepingu juurde kuuluvat kirjavahetust [lisada allkirjastamise kuupäev], eeldusel et kõnealune leping sõlmitakse hilisemal kuupäeval.
            
            
               (3)Lepingu rakendamise uus protokoll kehtib neli aastat alates selle kohaldamise kuupäevast, mis on kindlaks määratud protokolli artiklis 16.
            
            
               (4)Vaja oleks määrata kindlaks kalapüügivõimalused liikmesriikide vahel kogu kalanduslepingu rakendamise protokolli kohaldamisaja jooksul.
            
            
               (5)Käesolev määrus peaks jõustuma samal kuupäeval kui kalanduslepingu rakendamise protokoll,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               1.Euroopa Liidu ja Maroko Kuningriigi vahelise säästva kalapüügi partnerluslepingu ja selle rakendamise protokolli alusel jaotatakse kalapüügivõimalused liikmesriikide vahel järgmiselt:
            
            
                     
                        Püügikategooria
                     
                  
                  
                     
                        Laeva tüüp
                     
                  
                  
                     
                        Liikmesriik
                     
                  
                  
                     
                        Load või kvoodid
                     
                  
               
                     
                        Väikesemahuline kalapüük põhjaosas, pelaagilised liigid
                     
                  
                  
                     
                        seinerid < 150 GT
                     
                  
                  
                     
                        Hispaania
                     
                  
                  
                     
                        22
                     
                  
               
                     
                        Väikesemahuline kalapüük põhjaosas
                     
                  
                  
                     
                        põhjaõngejadalaevad < 40 GT
                     
                  
                  
                     
                        Hispaania
                     
                  
                  
                     
                        25
                     
                  
               
                     
                  
                  
                     
                  
                  
                     
                        Portugal
                     
                  
                  
                     
                        7
                     
                  
               
                     
                  
                  
                     
                        põhjaõngejadalaevad ≥ 40 GT < 150 GT
                     
                  
                  
                     
                        Portugal
                     
                  
                  
                     
                        3
                     
                  
               
                     
                        Väikesemahuline kalapüük lõunaosas
                     
                  
                  
                     
                        veoõngejadalaevad ja ritvõngelaevad < 150 GT laeva kohta
                     
                     
                        kokku <= 800 GT
                     
                  
                  
                     
                        Hispaania
                     
                  
                  
                     
                        10
                     
                  
               
                     
                        Põhjapüük
                     
                  
                  
                     
                        põhjaõngejadalaevad <= 150 GT
                     
                  
                  
                     
                        Hispaania
                     
                  
                  
                     
                        7
                     
                  
               
                     
                  
                  
                     
                  
                  
                     
                        Portugal
                     
                  
                  
                     
                        4
                     
                  
               
                     
                  
                  
                     
                        seinerid <= 750 GT
                     
                     
                        kokku <= 3 000 GT
                     
                  
                  
                     
                        Hispaania
                     
                  
                  
                     
                        5
                     
                  
               
                     
                  
                  
                     
                  
                  
                     
                        Itaalia
                     
                  
                  
                     
                        0
                     
                  
               
                     
                        Tuunipüük
                     
                  
                  
                     
                        ritvõngelaevad
                     
                  
                  
                     
                        Hispaania
                     
                  
                  
                     
                        23
                     
                  
               
                     
                  
                  
                     
                  
                  
                     
                        Prantsusmaa
                     
                  
                  
                     
                        4
                     
                  
               
                     
                        Tööstuslik pelaagiline püük
                     
                  
                  
                     
                        85 000 tonni esimesel aastal
                     
                     
                        90 000 tonni teisel aastal
                     
                     
                        100 000 tonni kolmandal ja neljandal aastal
                     
                     
                        Püügiloaga laevade jaotus:
                     
                     
                        10 laeva >= 3 000 GT ja < 7 765 GT
                     
                     
                        43 laeva >= 150 ja < 3 000 GT
                     
                     
                        4 laeva < 150 GT
                     
                  
                  
                     
                        Esimene aasta 85 000 t
                     
                  
               
                     
                  
                  
                     
                  
                  
                     
                        Saksamaa
                     
                  
                  
                     
                        6 871,2 t
                     
                  
               
                     
                  
                  
                     
                  
                  
                     
                        Leedu
                     
                  
                  
                     
                        21 986,3 t
                     
                  
               
                     
                  
                  
                     
                  
                  
                     
                        Läti
                     
                  
                  
                     
                        12 367,5 t
                     
                  
               
                     
                  
                  
                     
                  
                  
                     
                        Madalmaad
                     
                  
                  
                     
                        26 102,4 t
                     
                  
               
                     
                  
                  
                     
                  
                  
                     
                        Iirimaa
                     
                  
                  
                     
                        3 099,3 t
                     
                  
               
                     
                  
                  
                     
                  
                  
                     
                        Poola
                     
                  
                  
                     
                        4 807,8 t
                     
                  
               
                     
                  
                  
                     
                  
                  
                     
                        Ühendkuningriik
                     
                  
                  
                     
                        4 807,8 t
                     
                  
               
                     
                  
                  
                     
                  
                  
                     
                        Hispaania
                     
                  
                  
                     
                        496,2 t
                     
                  
               
                     
                  
                  
                     
                  
                  
                     
                        Portugal
                     
                  
                  
                     
                        1 652,2 t
                     
                  
               
                     
                  
                  
                     
                  
                  
                     
                        Prantsusmaa
                     
                  
                  
                     
                        2 809,3 t
                     
                  
               
                     
                  
                  
                     
                  
                  
                     
                        Teine aasta 90 000 t
                     
                  
               
                     
                  
                  
                     
                  
                  
                     
                        Saksamaa
                     
                  
                  
                     
                        7 275,4 t
                     
                  
               
                     
                  
                  
                     
                  
                  
                     
                        Leedu
                     
                  
                  
                     
                        23 279,6 t
                     
                  
               
                     
                  
                  
                     
                  
                  
                     
                        Läti
                     
                  
                  
                     
                        13 095,0 t
                     
                  
               
                     
                  
                  
                     
                  
                  
                     
                        Madalmaad
                     
                  
                  
                     
                        27 637,9 t
                     
                  
               
                     
                  
                  
                     
                  
                  
                     
                        Iirimaa
                     
                  
                  
                     
                        3 281,6 t
                     
                  
               
                     
                  
                  
                     
                  
                  
                     
                        Poola
                     
                  
                  
                     
                        5 090,6 t
                     
                  
               
                     
                  
                  
                     
                  
                  
                     
                        Ühendkuningriik
                     
                  
                  
                     
                        5 090,6 t
                     
                  
               
                     
                  
                  
                     
                  
                  
                     
                        Hispaania
                     
                  
                  
                     
                        525,4 t
                     
                  
               
                     
                  
                  
                     
                  
                  
                     
                        Portugal
                     
                  
                  
                     
                        1 749,4 t
                     
                  
               
                     
                  
                  
                     
                  
                  
                     
                        Prantsusmaa
                     
                  
                  
                     
                        2 974,5 t
                     
                  
               
                     
                  
                  
                     
                  
                  
                     
                        Kolmas ja neljas aasta 100 000 t
                     
                  
               
                     
                  
                  
                     
                  
                  
                     
                        Saksamaa
                     
                  
                  
                     
                        8 083,8 t
                     
                  
               
                     
                  
                  
                     
                  
                  
                     
                        Leedu
                     
                  
                  
                     
                        25 866,3 t
                     
                  
               
                     
                  
                  
                     
                  
                  
                     
                        Läti
                     
                  
                  
                     
                        14 550,0 t
                     
                  
               
                     
                  
                  
                     
                  
                  
                     
                        Madalmaad
                     
                  
                  
                     
                        30 708,8 t
                     
                  
               
                     
                  
                  
                     
                  
                  
                     
                        Iirimaa
                     
                  
                  
                     
                        3 646,3 t
                     
                  
               
                     
                  
                  
                     
                  
                  
                     
                        Poola
                     
                  
                  
                     
                        5 656,3 t
                     
                  
               
                     
                  
                  
                     
                  
                  
                     
                        Ühendkuningriik
                     
                  
                  
                     
                        5 656,3 t
                     
                  
               
                     
                  
                  
                     
                  
                  
                     
                        Hispaania
                     
                  
                  
                     
                        583,8 t
                     
                  
               
                     
                  
                  
                     
                  
                  
                     
                        Portugal
                     
                  
                  
                     
                        1 943,8 t
                     
                  
               
                     
                  
                  
                     
                  
                  
                     
                        Prantsusmaa
                     
                  
                  
                     
                        3 305,0 t
                     
                  
               
         
         
            
               2.Kohaldatakse määrust (EL) 2017/2403, ilma et see piiraks lepingu ja protokolli kohaldamist.
            
            
            
               Artikkel 2
            
            
               Käesolev määrus jõustub järgmisel päeval pärast selle avaldamist Euroopa Liidu Teatajas.
            
            
               Seda kohaldatakse alates Euroopa Liidu ja Maroko Kuningriigi vahelise säästva kalapüügi partnerluslepingu rakendamise protokolli kohaldamise päevast.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  
                        ELT L 141, 29.5.2006, lk 1. ELT L 78, 17.3.2007, lk 31.
               
               
                  
                     (2)
                  
                        ELT L 328, 7.12.2013, lk 2. ELT L 228, 31.7.2014, lk 1.
               
               
                  
                     (3)
                  
                        ELT L 70, 18.3.2000, lk 2.
               
               
                  
                     (4)
                  
                        Vastu võetud põllumajanduse ja kalanduse nõukogu 3612. istungil 16. aprillil 2018.
               
               
                  
                     (5)
                  
                        27. veebruari 2018. aasta otsus kohtuasjas C-266/16: Western Sahara Campaign UK (EU: C: 2018: 118).
               
               
                  
                     (6)
                  
                        ELT L 354, 28.12.2013, lk 22.
               
               
                  
                     (7)
                  
                        
                  https://ec.europa.eu/fisheries/sites/fisheries/files/docs/publications/evaluation-report-morocco_fr.pdf
                   SWD(2018) 1 final: 
                  https://eur-lex.europa.eu/legal-content/FR/TXT/?qid=1535624240760&uri=CELEX:52018SC0001
                     
               
               
                  
                     (8)
                  
                        ELT L xx, xx.xx.xxxx, lk xx.